Julie Levisen repræsenterede Aalborg Svømmeklub ved de Europæiske Juniormesterskaber i den Polske by Poznan. Torsdag svømmede hun sig til en flot 6. plads i 100m fri i tiden 56,34 samt en flot 5. plads i 4x100m fri mix sammen med Morten Bak Hansen, Magnus Westermann og Emilie Beckmann. Endvidere svømmede hun sig lørdag i finalen i 50m fri, hvor hun samlet blev nr. 7 med tiden 25.84. Nicolas Blanch var taget til den Islandske hovedstad Reykjavik for at svømme Nordiske Årgangsmesterskaber, og han leverede flere fremragende præstationer i weekenden: Lørdag blev det til en flot 1. plads og dermed guld i 200m medley i tiden 2.09.19 og deremed kan Nicolas Blanch nu kalde sig Nordisk Årgangsmester. I 400m fri blev det til en sølvmedalje i tiden 4.04.76. Sluttelig var han med i 4 x 200m fri mix, hvor Danmark vandt guld i tiden 8.14.78 foran Sverige (8.29.35) og Island (8.34.32). Søndag svømmede Nicolas Blanch sig endnu engang til titlen Nordisk Årgangsmester - nu i 1500m fri i tiden 16:11.18. En forbedring af hans præstation til Danske Årgangsmesterskaber i forrige uge på mere end 14 sek. I fjerde og sidste afsnit til Nordiske Årgangsmesterskaber i Reykjavik slog Nicolas Blanch fast, at han hører til helt forrest i feltet af årgangssvømmere i Danmark. Han var i 200m fri tilmeldt i 4. bedste tid. Tiden - 1.55.84 - var fra Danske Årgangsmesterskaber i forrige uge og rakte da til en 2. plads. Nu kan han kalde sig Nordisk Årgangsmester i 200m fri i tiden 1:53.40. Den unge Aalborgsvømmer sluttede dagen af med holdkappen 4 x100, hvor Danmark vandt guld i tiden 3:33.53 foran Sverige (3:37.55) og Finland (3:45.30).

Opsummering:
Svømmetalenter fra den nordjyske svømmeklub har nærmest badet i succes ved både de europæiske juniormesterskaber og ved de Nordiske Årgangsmesterskaber.